b'\n_START_ARTICLE_\nTutankamon\n_START_SECTION_\n\xc5\xbdivljenje, vladavina in smrt\n_START_PARAGRAPH_\nKot mladeni\xc4\x8d je vladal pribli\xc5\xbeno 10 let in je imel zelo majhno zgodovinsko vlogo. Do za\xc4\x8detka 20. stoletja,  ko je Howard Carter 4. novembra 1922 v Dolini kraljev odkril njegovo grobnico (NK62), je bil neznan faraon. Domnevalo se je, da je umrl v sumljivih okoli\xc5\xa1\xc4\x8dinah, star le 18 let, kar naj bi dokazovali rentgenski posnetki njegove mumije, s katerimi naj  bi ugotovili po\xc5\xa1kodbo  lobanje in pa zlom noge. V letu 2005 je bila narejena ra\xc4\x8dunalni\xc5\xa1ka tomografija njegove mumije, ki je pokazala, da Tutankamon ni umrl zaradi po\xc5\xa1kodbe glave, ampak zaradi po\xc5\xa1kodbe noge. Po po\xc5\xa1kodbi, ki je verjetno nastala zaradi padca z bojnega vozu, naj \xc5\xa1e nekaj dni \xc5\xbeivel in potem umrl zaradi sepse. V letu 2010 pa je bila narejena tudi DNK analiza ostankov ve\xc4\x8d mumij, med njimi tudi Tutankamonove, ki je nedvomno dokazala, da je Tutankamonov o\xc4\x8de faraon Ehnaton, njegova mati pa Ehnatonova sestra, katere ime je \xc5\xa1e neznano. Tutankamon je bil poro\xc4\x8den z Anhesenamon, ki je bila h\xc4\x8di kraljice Nefertiti ter tako njegova pol-sestra.\n_START_SECTION_\nGrobnica\n_START_PARAGRAPH_\nV Tutankamonovi grobnici je bilo ve\xc4\x8d kot 5000 predmetov, ki jih danes hrani Egip\xc4\x8danski muzej v Kairu. Grobnica je za arheologijo izrednega pomena, ker je ena od redkih do zdaj odkritih nedotaknjenih grobnic faraonaov.\n_START_SECTION_\nTutankamonovo prekletstvo\n_START_PARAGRAPH_\nPredvsem v medijih se je zelo veliko govorilo o Tutankamovem prekletstvu. Dejstvo je, da je veliko ljudi, povezanih z odprtjem Tutankamonove grobnice umrlo, nekateri v nepojasnjenih in sumljivih okoli\xc5\xa1\xc4\x8dinah. Tu niso vpletene le smrti, neposredno povezanih z odprtjem ampak tudi njihovi dru\xc5\xbeinski \xc4\x8dlani in osebe, ki pri tem niso imele nikakr\xc5\xa1ne povezave (mrtva\xc5\xa1ki voz povozil de\xc4\x8dka). Pri nekaterih se pojavljajo nizi nesre\xc4\x8dnih dogodkov, ki jih nekateri povezujejo s prekletstvom, drugi pa imajo za naklju\xc4\x8dja._NEWLINE_Je pa Howard Carter, ki je imel glavno vlogo pri odpiranju grobnice, \xc5\xbeivel \xc5\xa1e dolgo zatem in tudi \xc5\xa1e dolgo let redno obiskoval grobnico, ko je popisoval najdbe, preu\xc4\x8deval slikarije ..._NEWLINE_Zgodba po Tutankamonu Tutankamon ni imel nobenih potomcev, \xc5\xbeena Anhesenamon je 2x splavila in sicer 2 deklici. Zatorej je po njegovi smrti oblast prevzel njegov sve\xc4\x8denik po imenu Aj. Aj se je poro\xc4\x8dil z Anhensenamen, ki tega ni \xc5\xbeelela. Slednja je skrivnostno umrla in za seboj ni pustila nobenih sledi. Aj je vladal 4 leta, za njim pa je oblast prevezel \xc5\xa1e en navaden smrtnik Horemheb. Ta je bil v \xc4\x8dasu Tutankamona poveljnik egip\xc4\x8danske vojske, zato je zlahka pri\xc5\xa1el na oblast. Tutankamon je bil zadnji predstavnik 18. dinastije.'